ශ්‍රී ලංකා ජාතික ක්‍රිකට් කණ්ඩායමේ ප්‍රධාන පුහුණුකරු ලෙස අයි.සී.සී. තරග තීරකයෙකු වශයෙන් කටයුතු කළ රොෂාන් මහානාම සුදුසු බව ප්‍රවීන දග පන්දු යවන ක්‍රීඩක මුත්තයියා මුරලිදරන් පවසනවා.හිරු ටී.වී. සලකුණ වැඩසටහනට ඊයේ එක්වෙමින් ඔහු කියා සිටියේ විනය අතින් සැලකූ විට වත්මන් තත්ත්වය වෙනස් කළ හැකි පුද්ගලයා ලෙස තමා ඔහු දකින බවයි.රොෂාන් මහානාමට, රවී ශාස්ත්‍රී ඉන්දීය ක්‍රිකට් පිලේ ප්‍රධාන පුහුණුකරු ලෙස ඉටු කරන කාර්ය භාරයට සමාන භූමිකාවක් ඉටු කළ හැකි බව මුරලිදරන් කියා සිටියා.මුරලිගේ ක්‍රිකට් දිවිය අලළා සැකසෙන ඔහුගේ චරිතාපදාන චිත්‍රපටය මුරලි 800 නිපදවීම අත්හැර දමා නොමැති බවයි සලකුණ වැඩසටහනට සහභාගි වෙමින් මුත්තයියා මුරලිදරන් වැඩිදුරටත් සඳහන් කළේ.තමිල්නාඩු සිනමාවේ ජනප්‍රිය නළු විජේ සේතුපති මුරලිගේ චරිතය රඟපෑමට විරෝධයක් මතුවීම හේතුවෙන් එහි වැඩ කටයුතු නතර වුණා.